laion/Wikipedia-Exotic huggingface dataset:
ג'נט מקדונלד אייטקן

ג'נט מקדונלד אייטקן (באנגלית: Janet Macdonald Aitken;‏ 1873–1941) הייתה ציירת דיוקנאות ונוף סקוטית. היא תוארה על ידי ג'וד בורקהאוזר כ"אחת הנשים המובילות באסכולת גלאזגו." אייטקן נולדה בגלאזגו שם אביה, רוברט תומסון אייטקן, היה מדפיס מסחרי וליטוגרף ידוע. בין 1887 ל-1902 למדה בבית הספר לאמנות של גלאזגו לפני שהמשיכה את לימודיה בפריז באקדמיה קולרוסי. כשחזרה לגלאזגו, לאחר זמן מה בספרד, היא הפכה לחלק ממעגל האמנים המזוהים עם צ'ארלס רני מקינטוש וחברה בקבוצת האמנים הבלתי פורמלית הידועה בשם "בני האלמוות", שכללה גם את אנייס רייבורן, מרגרט מקדונלד מקינטוש, ג'סי. ניוברי, רובי פיקרינג, קתרין קמרון, ג'סי קפי ופרנסס מקנייר. אייטקן הפכה גם לחברה מובילה באגודת אמניות של גלאזגו וזכתה בפרס לאודר של החברה גם ב-1928 וגם ב-1937. אייטקן הייתה גם עובדת מתכת וחברה באגודת המלאכה הסקוטית . אייטקן ציירה לעיתים קרובות סצנות אורבניות ונופים של מבנים ישנים, תוך עבודה בשמנים ובצבעי מים. כמה מהסקיצות שלה בשחור-לבן של סצנות רחוב בגלאזגו שוחזרו כגלויות. היא הייתה מציגה קבועה ופוריה באקדמיה הסקוטית המלכותית, במכון לאמנויות יפות של גלאזגו ובתחילת שנות ה-30 של המאה ה-20, בחברת אברדין לאמנויות, שם היא הציגה בעיקר דיוקנאות. ב-1930 אירחה הגלריה לאמנויות היפות תערוכה של כ-40 נופיה. תערוכה לזכרה, ולקייט ווילי ואלמה סטורי, נערכה על ידי אגודת אמני גלאזגו ב-1942. מדיה וקבצים בנושא ג'נט מקדונלד אייטקן בוויקישיתוף Jude Burkhauser (1990). Glasgow Girls: Women in Art and Design 1880-1920. Canongate. Grant M. Waters (1975). Dictionary of British Artists Working 1900-1950. Eastbourne Fine Art. Paul Harris & Julian Halsby (1990). The Dictionary of Scottish Painters 1600 to the Present. Canongate "Aitken, Janet Macdonald (1873-1941)". www.gsaarchives.net. GSA The Magazine". GSA The Magazine. Peter J.M. McEwan (1994). The Dictionary of Scottish Art and Architecture. Antique Collectors' Club ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'נט מקדונלד אייטקן".
אנטון גאי

אנטון גאי (בדנית: Anton Gaaei; נולד ב-19 בנובמבר 2002 בוויבורג שבדנמרק) הוא כדורגלן דני המשחק בעמדת המגן הימני בקבוצת ויבורג מליגת העל הדנית. גאי גדל במחלקת הנוער של ויבורג. בשנת 2021 החל לשחק בקבוצה הבוגרת של המועדון במסגרת ליגת העל הדנית. הוא ערך 38 הופעות ליגה במדי הקבוצה הבוגרת של המועדון. ב-17 באוגוסט 2023 חתם גאי על חוזה לחמש שנים באייאקס מליגת העל ההולנדית. גאי הוא חלק מסגל נבחרת דנמרק עד גיל 21. אנטון גאי, באתר Transfermarkt אנטון גאי, באתר Soccerway אנטון גאי, באתר WorldFootball.net אנטון גאי, באתר FootballDatabase.eu Ajax signs Anton Gaaei באתר הרשמי של אייאקס, 17 באוגוסט 2023 (באנגלית)
TQUM

"TQUM" הוא סינגל שהוקלט על ידי הזמרות-יוצרות המקסיקניות דנה פאולה וסופיה רייס. הוא יצא לאור ב-25 במאי 2023, על ידי חברת התקליטים האחים וורנר לטינה, כסינגל שלא מתוך אלבום. ב-27 ביולי 2023 יצא רמיקס רשמי ל-"TQUM" ביחד עם הזמרת הגרמנייה קים פטרס. בריאיון שפורסם ברולינג סטון נודע מטעמה של סופיה רייס: ”אני כל כך אוהבת את דנה. אני מרגישה שאני מכירה אותה שנים. זו האמת. הכול היה כל כך אמיתי ומהנה. אנחנו מכוונות לאותו ערוץ, אנחנו באותו גיל, אנחנו באותה תעשייה. יש לנו כל כך הרבה במשותף”. בנוסף לכך, סיפרה: ”"בכל פעם שאני טסה, אני נהיית פגיעה. אני מתחילה להרהר, להתגעגע לאנשים או להרגיש השראה. השיר עוסק בזיכרון של האדם שהיית איתו ואיך אתה מתגעגע אליו ורוצה לחזור להיות איתו”. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-15 מיליון השמעות. ב-27 ביולי 2023 יצא רמיקס רשמי ל-"TQUM" ביחד עם הזמרת הגרמנייה קים פטרס. הווידאו קליפ הרשמי של "TQUM" הועלה לערוץ היוטיוב של סופיה רייס ב-26 במאי 2023 בשידור חי. נכון לאוגוסט 2023 עומד מונה הצפיות של הקליפ על למעלה מ-4 מיליון צפיות. סרטון השיר "TQUM" באתר יוטיוב דנה פאולה, קארן סוטומאיור, סופיה רייס, ת'ום ברידג'ס Tomás Mier, Sofía Reyes and Danna Paola Want the Mexican Pop Scene to Fly High With Their New Collab, Rolling Stone, ‏2023-05-26 (באנגלית אמריקאית) tqum feat. Kim Petras (Sofia Reyes & Danna Paola) Lyric Video, נבדק ב-2023-08-17 tqum, 2023-05-25, נבדק ב-2023-08-17 tqum (feat. Kim Petras) [Remix], 2023-07-27, נבדק ב-2023-08-17 Sofia Reyes, Danna Paola - tqum [Official Music Video], נבדק ב-2023-08-17
צ'ובה אקפום

צ'ובה אמצ'י אקפום (באנגלית: Chuba Amechi Akpom; נולד ב-9 באוקטובר 1995 בלונדון שבאנגליה) הוא כדורגלן אנגלי-ניגרי המשחק בעמדת החלוץ בקבוצת אייאקס מליגת העל ההולנדית. אקפום גדל במחלקת הנוער של ארסנל ושיחק בקריירה המקצוענית שלו בקבוצות ארסנל, ברנטפורד, קובנטרי סיטי, נוטינגהאם פורסט, האל סיטי, ברייטון אנד הוב אלביון, סנט טרוידן, פאוק סלוניקי ומידלסברו. את עונת 2022/2023 במדי מידלסברו סיים כמלך השערים של הפוטבול ליג צ'מפיונשיפ, עם 28 שערי ליגה ב-40 הופעות. ב-16 באוגוסט 2023 חתם על חוזה לחמש שנים באייאקס מליגת העל ההולנדית. פאוק סלוניקי אליפות יוון (1): 2018/2019 הגביע היווני (1): 2018/2019 מדיה וקבצים בנושא צ'ובה אקפום בוויקישיתוף צ'ובה אקפום, באתר Transfermarkt צ'ובה אקפום, באתר Soccerway צ'ובה אקפום, באתר BDFutbol צ'ובה אקפום, באתר WorldFootball.net צ'ובה אקפום, באתר FootballDatabase.eu Ajax signs Chuba Akpom, באתר הרשמי של אייאקס, 16 באוגוסט 2023 (באנגלית)
אן אנדרסון

אן אנדרסון, (באנגלית: Anne Anderson;‏ 1874 – 26 במאי 1952) הייתה מאיירת סקוטית פורייה, הידועה בעיקר באיורי ספרי הילדים שלה בסגנון אר-נובו, אם כי גם ציירה, חרטה ועיצבה כרטיסי ברכה. סגנון הציור שלה הושפע מבני דורה, צ'ארלס רובינסון וג'סי מריון קינג, והיה דומה לזה של בעלה, אלן רייט (1864-1959). נולדה בסקוטלנד בשנת 1874 לג'יימס וגרייס אנדרסון, אנני "אן" אנדרסון ואחיה - ארבעה אחים ואחות אחת, גרייס - בילו את ילדותם בארגנטינה. כשהגיעו לבגרות, אנני וגרייס חזרו לאנגליה כדי למצוא עבודה. עד 1910, אנני יכלה להרשות לעצמה לקנות קוטג' בברקשייר. היא נישאה לאמן אלן רייט ביוני 1912 בכנסיית בורגפילד קומון פאריש ברקשייר, והם גרו בקוטג' שרכשה שנתיים קודם לכן. אף שהם שיתפו פעולה בפרויקטים רבים, אן נחשבה לכוח המניע. לבעלה הייתה קריירה מצליחה כמאייר עד שעבד על ספר עבור הברון ההומוסקסואל המושמץ ב-1898. הספר הזה גרם לשערורייה שהרסה את המוניטין של אלן רייט. לאחר מכן הצטמצמו ההזמנות שלו לעבודה, אך הוא המשיך לתרום לאיוריה של אשתו. איורי הספרים שלה החלו להופיע בסוף התקופה האדוארדית. ניתן למצוא את איוריה בספרי ילדים ובספרים כמו בלקי וקאסל, ברויאל דולטון בסין, והיו גם בשימוש תדיר בגלויות. בעוד שמקורות מסוימים מציינים את מותה של אנדרסון ב-1930, מקורות אחרים אומרים שהיא מתה ב-1936, ואחרים מציינים שהיא הייתה עדיין בחיים לאחר מלחמת העולם השנייה. עם זאת, קיים רישום ב-29 במאי 1952 באינדקס הקבורה של ברקשייר עבור אמנית נשואה בשם אנני רייט, בת 76, שהתגוררה בבורגפילד קומון. בהתחשב בכך שקיים רישום באותו אינדקס קבורה ב-17 ביולי 1959 עבור אלמן בשם אלן רייט, בן 94, שהתגורר גם הוא בבורגפילד קומון, נראה כי מותה התרחש ב-26 במאי 1952. מדיה וקבצים בנושא אן אנדרסון בוויקישיתוף "Herbert Alan Wright". Birth, Marriage, Death & Parish Records. Berkshire Burial Index. 17 July 1959. Barker, Nicholas (Winter 1979). "An Illustrator of the 'Nineties' - Alan Wright (by Maleen Matthews)". The Book Collector. Vol. 28, no. 4. pp. 530–544. "Annie Anderson married Alan Wright". Birth, Marriage, Death & Parish Records. England & Wales Marriages (1837-2008) (Vol. 2c, p. 777). Anderson, Hans Christian. The Emperor's New Clothes - The Golden Age of Illustration Series. Read Books Ltd, 2013. Theweeweb.com Archived July 15, 2009, at the Wayback Machine Watson, Victor (2001). "'Anne Anderson' (by David Wootton)". The Cambridge Guide to Children's Books in English (Illustrated ed.). Cambridge University Press. pp. 29–30. Zipes, Jack (2006). "'Anne Anderson' (by Adrienne E. Gavin)". The Oxford Encyclopedia of Children’s Literature (Vol 1.). Oxford University Press "Annie Wright". Birth, Marriage, Death & Parish Records. Berkshire Burial Index. 29 May 1952. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אן אנדרסון".
אמין בוח'ארי

אמין מוחמד ג'אן בוח'ארי (בערבית: أمين محمد جان بخاري בתעתיק מדויק: אמין מחמד ג'אן בח'ארי; נולד ב-2 במאי 1997 בג'דה שבערב הסעודית) הוא כדורגלן סעודי המשחק בעמדת השוער בקבוצת א-נסר מליגת העל הסעודית. בוח'ארי גדל במחלקת הנוער של אל-איתיחאד. ב-29 בינואר 2020 חתם בוח'ארי על חוזה לשלוש שנים בא-נסר מליגת העל הסעודית. ב-16 באוקטובר 2020 הושאל בוח'ארי למשך עונת 2020/2021 לאל-עין מליגת העל הסעודית. הוא ערך 21 הופעות ליגה במדי המועדון. לקראת עונת 2021/2022 חזר בוח'ארי לא-נסר. בוח'ארי היה חלק מסגל הנבחרת האולימפית של ערב הסעודית לטורניר הכדורגל באולימפיאדת טוקיו בשנת 2021. אמין בוח'ארי, באתר Transfermarkt אמין בוח'ארי, באתר Soccerway אמין בוח'ארי, באתר WorldFootball.net אמין בוח'ארי, באתר ESPN النصر يعلن التعاقد مع حارس المرمى أمين بخاري באתר אל-ערביה, 29 בינואר 2020 (בערבית) رسمياً.. نادي العين يستعير أمين بخاري من النصر באתר Sport360, ‏ 16 באוקטובר 2020 (בערבית)
מוחמד אל-פתיל

מחמד עבד אל-חכים אל-פתיל (בערבית: محمد عبد الحكيم الفتيل בתעתיק מדויק: מחמד עבד אלחכים אלפתיל; נולד ב-4 בינואר 1992 בקטיף שבערב הסעודית) הוא כדורגלן סעודי המשחק בעמדת הבלם בקבוצת א-נסר מליגת העל הסעודית ובנבחרת ערב הסעודית. אל-פתיל גדל במחלקות הנוער של א-תרג'י ואל-אהלי. בשנת 2012 החל לשחק בקבוצה הבוגרת של אל-אהלי במסגרת ליגת העל הסעודית. הוא ערך 101 הופעות ליגה במדי המועדון, בהן הבקיע חמישה שערים. ב-4 באוגוסט 2021 חתם אל-פתיל בא-נסר מליגת העל הסעודית. ב-5 בדצמבר 2012 ערך אל-פתיל את הופעת הבכורה שלו בנבחרת ערב הסעודית, בניצחון 2-1 על נבחרת זמביה במשחק ידידות. הוא נכלל בסגל נבחרת ערב הסעודית לטורניר גביע אסיה 2019. ב-8 בינואר 2019 הבקיע את שער הבכורה שלו בנבחרת, בניצחון 4-0 על נבחרת קוריאה הצפונית בשלב הבתים של הטורניר. אל-אהלי אליפות ערב הסעודית (1): 2015/2016 גביע המלך הסעודי (2): 2012, 2016 הסופר קאפ הסעודי (1): 2016 גביע יורש העצר הסעודי (1): 2014/2015 מוחמד אל-פתיל, באתר Transfermarkt מוחמד אל-פתיל, באתר Soccerway מוחמד אל-פתיל, באתר WorldFootball.net מוחמד אל-פתיל, באתר National Football Teams מוחמד אל-פתיל, באתר ESPN النصر يتعاقد مع آل فتيل באתר אל-ערביה, 4 באוגוסט 2021 (בערבית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מוחמד אל-פתיל".
מארק פולנסקי

מארק פולנסקי (באנגלית: Mark Lewis Polansky; נולד ב-2 ביוני 1956 פטרסון, ניו ג'רזי) הוא טייס קרב אמריקאי ממוצא יהודי, אסטרונאוט לשעבר בתוכנית מעבורות החלל של נאס"א. מארק פולנסקי נולד בניו ג'רזי. אביו היה יהודי ואמו ממוצא קוריאני שגדלה בהוואי. גדל באווירה יהודית ולקח איתו לטיסה STS-116 בובה שהייתה שייכת לניצולת שואה. לאחר סיום לימודי בית הספר בשנת 1974 הוא התחיל ללמוד באוניברסיטת פרדו ממנה קיבל תואר ראשון ותואר שני באווירונאוטיקה בשנת 1978. בשנת 1980 פולנסקי סיים קורס טיס והיה טייס "מקדונל דאגלס F-15 איגל". בשנת 1983 הוא עבר ל-"נורת'רופ F-5". הוא שירת במספר בסיסים של החיל. בשנת 1986 לאחר סיום קורס בבסיס חיל האוויר אדוארדס הוא קיבל הסמכה כטייס ניסוי. בשנת 1992 הוא החל לעבוד עבור נאס"א כטייס. במהלך שירותו הוא הגיע ל-5,000 שעות טיסה ב-30 כלי טיס. בשנת 1996 פולנסקי החל קורס הכנה לאסטרונאוט במרכז החלל ג'ונסון. הוא ביצע מספר משימות בצוותי קרקע. פולנסקי השתתף במשימת STS-98 של מעבורת החלל אטלנטיס כטייס (קנת קוקרל היה מפקד הצוות). המטרה העיקרית של המשימה הייתה להביא לתחנת החלל הבין-לאומית מודול Destiny ולחבר אותו למערכות של תחנת החלל. בשנת 2006 הוא טס בפעם השנייה על סיפון מעבורת החלל דיסקברי טיסת STS-116 כמפקד צוות. המטרה העיקרית הייתה לבצע עגינה בתחנת החלל הבין-לאומית, להביא אספקה, ציוד להרחבת תחנת החלל והחלפת צוות. בשנת 2009 פולנסקי היה מפקד צוות של STS-127 של מעבורת החלל אנדוור. המטרה העיקרית הייתה לבצע עגינה בתחנת החלל הבין-לאומית, להביא אספקה, ציוד להרחבת תחנת החלל והחלפת צוות. פולנסקי עזב את נאס"א בשנת 2012. מדיה וקבצים בנושא מארק פולנסקי בוויקישיתוף ביוגרפיה מארק פולנסקי, ברשת החברתית אקס (טוויטר) Daniel Dale, Teddy bear comes home after journey into space, Chron, ‏28 February 2007
עומר פאיד

עומר פאיד עבד אל-ואהב אל-רח'אווי (בערבית: عمر فايد عبد الوهاب الرخاوى בתעתיק מדויק: עמר פאיד עבד אלוהאב אלרח'אוי; נולד ב-4 ביולי 2003 בקהיר שבמצרים) הוא כדורגלן מצרי המשחק בעמדת הבלם בקבוצת פנרבחצ'ה מליגת העל הטורקית. פאיד גדל במחלקת הנוער של אל-מוקאוולון. הוא ערך 28 הופעות ליגה במדי הקבוצה הבוגרת של המועדון במסגרת ליגת העל המצרית. ב-16 באוגוסט 2023 חתם פאיד על חוזה לארבע שנים בפנרבחצ'ה מליגת העל הטורקית. פאיד היה חלק מסגל נבחרת מצרים עד גיל 23 לטורניר גביע אפריקה לאומות עד גיל 23 בשנת 2023. נכלל בסגל הנבחרת האולימפית של מצרים לטורניר הכדורגל באולימפיאדת פריז (2024). עומר פאיד, באתר Transfermarkt עומר פאיד, באתר Soccerway עומר פאיד, באתר FootballDatabase.eu Ailemize hoş geldin Omar Fayed באתר הרשמי של פנרבחצ'ה, 16 באוגוסט 2023 (בטורקית) قائمة منتخب مصر الأوليمبي لمعسكر الإعداد المقرر انطلاقه غدا الجمعة 5 يوليو استعدادا لأولمبياد باريس 2024 בחשבון הטוויטר הרשמי של התאחדות הכדורגל המצרית, 4 ביולי 2024 (בערבית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עומר פאיד".
ירון אופשטיין

ירון אופשטיין (נולד ב-1967) הוא שחקן טניס שולחן פאראלימפי ישראלי. אופשטיין עסק בספורט נכים במסגרת מרכז הספורט לנכים של איל"ן. במשחקים הפאראלימפיים ניו יורק וסטוק מנדוויל (1984) התחרה בטניס שולחן ושחייה. בטניס שולחן התחרה בטורניר יחידים בדרגת נכות C3 וזכה במדליית זהב. בשחייה התחרה במשחה 25 מטר בסגנון חופשי בדרגת נכות C6 וסיים במקום השביעי והאחרון עם תוצאה של 37.03 שניות. הוא היה מיועד להתחרות גם במשחה 50 מטר בסגנון חופשי ובשלב התחרות לא התחיל במשחה. אופשטיין הוא ממייסדי חברת Acc להנגשת מידע גרפי ואתרי אינטרנט לבעלי מוגבלויות. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) אברהם תשובה, שני שיאי עולם לנכים, מעריב, 20 במאי 1984 יעקב ארז, זהב לישראל באולימפיאדת הנכים, מעריב, 24 ביוני 1984 Swimming – Men's 25 m Freestyle C6 Swimming – Men's 50 m Freestyle C6 אודות חברת Acc
פרסס קרלסטרם

פרסס קרלסטרם (בשוודית: Perseus Karlström; נולד ב-2 במאי 1990) הוא אתלט שוודי, סגן אלוף העולם (בודפשט 2023) וסגן אלוף אירופה (מינכן 2022) בהליכה ל-20 ק"מ וזוכה מדליית ארד באליפות העולם (יוג'ין 2022) בהליכה ל-35 ק"מ. בנוסף בעל שתי מדליות ארד באליפות העולם (דוחה 2019 ויוג'ין 2022) בהליכה ל-20 ק"מ. קרלסטרם נולד וגדל בשוודיה. הוא בנו של הלך העבר השוודי סיב גוסטבסון (אנ'), זוכה מדליית ארד באליפות אירופה (שטוטגרט 1986) בהליכה ל-10 ק"מ. באליפות העולם שנערכה באוגוסט במוסקבה שברוסיה סיים קרלסטרם במקום 37 בהליכה ל-20 ק"מ בתוצאה של 1:28:20 שעות. באליפות אירופה שנערכה באוגוסט בציריך שבשווייץ סיים קרלסטרם במקום 15 בהליכה ל-20 ק"מ בתוצאה של 1:24:41 שעות. קרלסטרם השתתף בהליכה ל-20 ק"מ באליפות העולם שנערכה באוגוסט בבייג'ינג שברפובליקה העממית של סין, אך לא סיים את התחרות. קרלסטרם השתתף בהליכה ל-20 ק"מ באולימפיאדת ריו דה ז'ניירו שנערכה באוגוסט בריו דה ז'ניירו שבברזיל, אך לא סיים את התחרות. באליפות העולם שנערכה באוגוסט בלונדון שבממלכה המאוחדת סיים קרלסטרם במקום 37 בהליכה ל-20 ק"מ בתוצאה של 1:23:36 שעות. באליפות אירופה שנערכה באוגוסט בברלין שבגרמניה סיים קרלסטרם במקום 20 בהליכה ל-20 ק"מ בתוצאה של 1:25:16 שעות. באליפות העולם שנערכה באוקטובר בדוחה שבקטר זכה קרלסטרם במדליית ארד בהליכה ל-20 ק"מ בתוצאה של 1:27:00 שעות, אחרי טושיקאזו יאמאנישי מיפן (1:26:34 שעות) ווסילי מיזינוב שהשתתף כאתלט נייטרלי מורשה (1:26:49 שעות). באולימפיאדת טוקיו שנערכה באוגוסט בטוקיו שביפן סיים קרלסטרם במקום התשיעי בהליכה ל-20 ק"מ בתוצאה של 1:22:29 שעות. באליפות העולם שנערכה ביולי ביוג'ין שבאורגון, ארצות הברית זכה קרלסטרם בשתי מדליות ארד: בהליכה ל-20 ק"מ בתוצאה של 1:19:19 שעות, אחרי טושיקאזו יאמאנישי (1:19:07 שעות) וקוקי איקדה (1:19:14 שעות), שניהם מיפן, ובהליכה ל-35 ק"מ בשיא אישי חדש של 2:23:44 שעות, אחרי מאסימו סטאנו מאיטליה (2:23:14 שעות) ומסטורה קאוואנו מיפן (2:23:15 שעות). באליפות אירופה שנערכה באוגוסט במינכן שבגרמניה זכה קרלסטרם במדליית כסף בהליכה ל-20 ק"מ בתוצאה של 1:19:23 שעות, אחרי אלברו מרטין (1:19:11 שעות) ולפני דייגו גרסיה קררה (1:19:45 שעות), שניהם מספרד. הוא השתתף גם בהליכה ל-35 ק"מ, אף לא סיים את התחרות. באליפות העולם שנערכה באוגוסט בבודפשט שבהונגריה זכה במדליית כסף בהליכה ל-20 ק"מ בשיא אישי חדש של 1:17:39 שעות, אחרי אלברו מרטין מספרד (1:17:32 שעות) ולפני קאיו בונפים מברזיל (1:17:47 שעות). 20 ק"מ הליכה: 1:17:39 שעות (2023), שיא שוודיה 35 ק"מ הליכה: 2:23:44 שעות (2022) מדיה וקבצים בנושא פרסס קרלסטרם בוויקישיתוף פרסס קרלסטרם, ברשת החברתית פייסבוק פרסס קרלסטרם, באתר הוועד האולימפי הבין-לאומי פרסס קרלסטרם, באתר olympedia.org פרסס קרלסטרם, באתר התאחדות האתלטיקה הבין-לאומית
Identified

Identified הוא אלבום האולפן השני של ונסה הדג'נס, שיצא ב-1 ביולי 2008 בארצות הברית. הוא יצא לאור גם ב-24 ביוני 2008 ביפן, ב-13 בפברואר 2009 ברוב מדינות אירופה וב-16 בפברואר 2009 בבריטניה. הדג'נס יצאה למסע ההופעות הראשון שלה, Identified Summer Tour בין אוגוסט לספטמבר 2008 על מנת לקדם את האלבום. "Sneakernight" יצא כסינגל הראשון והיחיד מהאלבום. הסינגל, בהפקת ג'יי. אר. רותם, יצא ב-27 במאי 2008 בארצות הברית וב-8 בפברואר 2009 באירופה. השיר הגיע למקום ה-88 בבילבורד הוט 100. הקליפ צולם על ידי מלקולם ג'ונס ויצא ב-13 ביוני 2008. מידע על האלבום Identified באתר MusicBrainz סקוט ג'קובי (אנ'), ד"ר לוק, מקס מרטין, בני בלנקו, אנטונינה ארמטו (אנ'), טים ג'יימס (אנ'), ג'יי. אר. רותם, כריסטופר רוחאס (אנ'), עמנואל קיריאקו (אנ') ודה מסנג'רס (אנ') Vanessa Hudgens - latimes.com, web.archive.org, ‏2008-06-07
קוקי איקדה

קוקי איקדה (ביפנית: 池田 向希; נולד ב-3 במאי 1998) הוא אתלט יפני, סגן האלוף האולימפי (טוקיו 2020) וסגן אלוף עולם (יוג'ין 2022) בהליכה ל-20 ק"מ. איקדה נולד וגדל בהממאצו שביפן. באליפות העולם שנערכה באוקטובר בדוחה שבקטר סיים איקדה במקום השישי בהליכה ל-20 ק"מ בתוצאה של 1:29:02 שעות. באולימפיאדת טוקיו שנערכה באוגוסט בטוקיו שביפן זכה במדליית כסף בהליכה ל-20 ק"מ בתוצאה של 1:21:14 שעות, אחרי מאסימו סטאנו מאיטליה (1:21:05 שעות) ולפני טושיקאזו יאמאנישי מיפן (1:21:28 שעות). באליפות העולם שנערכה ביולי ביוג'ין שבאורגון, ארצות הברית זכה איקדה במדליית כסף בהליכה ל-20 ק"מ בתוצאה של 1:19:14 שעות, אחרי טושיקאזו יאמאנישי מיפן (1:19:07 שעות) ולפני פרסס קרלסטרם משוודיה (1:19:18 שעות). 20 ק"מ הליכה: 1:17:25 שעות (2019) קוקי איקדה, באתר olympedia.org קוקי איקדה, באתר התאחדות האתלטיקה הבין-לאומית
איברהים סאלח

איברהים סלאח (בצרפתית: Ibrahim Salah; בערבית: إبراهيم صلاح; נולד ב--30 באוגוסט 2001) הוא כדורגלן בלגי-מרוקאי, המשחק בעמדת הקיצוני בקבוצת ברסט מליגת העל הצרפתית. סאלח גדל בקבוצת הנוער של רויאל אוניון סן-ז'ילואז ובירסחוט. הוא הצטרף לאקדמיית הנוער של גנט ב-28 במאי 2021 וחתם על החוזה המקצועי הראשון שלו במועדון ב-27 בדצמבר 2021. הוא ערך את הופעת הבכורה שלו בליגה הבלגית בניצחון 2–1 על וסטרלו ב-7 באוגוסט 2022. את שעריו הראשונים כבש בניצחון 4–0 על קורטרייק, ב-13 בנובמבר אותה השנה. ב-31 בינואר 2023, חתם סלאח בסטאד רן מהליגה הצרפתית. הוא הבקיע את שערו הראשון עבור המועדון ב-23 בפברואר 2023 נגד שחטאר דונצק בפלייאוף הליגה האירופית. עם זאת, קבוצתו הפסידה בסופו של דבר בדו-קרב פנדלים לאחר ששחטאר דונייצק השוותה מאוחר יותר בתוספת הזמן. ב-12 באוגוסט 2023, הוא הבקיע את שני השערים הראשונים שלו בליגה, בניצחון הביתי 1–5 על מץ. סלאח, יליד בלגיה, והוא ממוצא מרוקאי. הוא זומן לקבוצת U23 של מרוקו למחנה אימונים בנובמבר 2022. ביוני 2023 נכלל בסגל הסופי של הנבחרת עד גיל 23 לקראת גביע אפריקה עד גיל 23 2023, אותו אירחה מרוקו עצמה, שם זכו אריות האטלס בתואר, והעפילו לאולימפיאדת פריז (2024). גביע אפריקה עד גיל 23: 2023 מדיה וקבצים בנושא איברהים סאלח בוויקישיתוף איברהים סאלח, באתר Transfermarkt איברהים סאלח, באתר Soccerway איברהים סאלח, באתר BDFutbol איברהים סאלח, באתר WorldFootball.net איברהים סאלח, באתר FootballDatabase.eu CHAN 2023, JO 2024, Lions de l’Atlas… Ibrahim Salah se confie, Le360 Sport (בצרפתית)
אם תחזור

"אם תחזור" הוא סינגל שהוקלט על ידי הזמרת הישראלית מאיה אברהם. את השיר הוציאה ב-22 ביוני 2015 לאור חברת התקליטים הפיל, והוא נכלל כרצועה השנייה באלבום האולפן השני של הזמרת, ליום הזה חיכיתי. "אם תחזור" נכתב, הולחן והופק על ידי רפי קריספין בלבד. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מארבעים אלף השמעות. לא הופק עבורו וידאו קליפ רשמי, אך קטע אודיו שלו הופץ בערוץ היוטיוב של אברהם ביום צאת השיר. הוא לווה לתצלום מצויר קבוע של שכונה ישנה, ספסל ואופניים. אם תחזור - מאיה אברהם / Im Tachzor - Maya Avraham, יוטיוב אם תחזור - Single, אפל מיוזיק
אלף בית

האם התכוונתם ל... אלפבית – מערכת אותיות בשפה, בעיקר בעברית; אלפבית עברי אלפבית עברי עתיק אלפבית (פירושונים) – שאר סוגי האלפבית מוזיקה: אלף בית (שיר יהודי) – שיר ביידיש מסוף המאה ה-19, מהשטעטל היהודי של מזרח אירופה, המשתמש בלימוד האותיות כמוטיב אלף בית (שיר) – שיר ילדים ישראלי בעברית משנות ה-70 של המאה ה-20 ללימוד האותיות אלף בית (להקה) – להקת הליווי של יזהר כהן באירוויזיון
ולדיסלב מורוזוב

ולדיסלב ולדימירוביץ' מורוזוב (בבלארוסית: Уладзіслаў Уладзіміравіч Марозаў; נולד ב-12 באוקטובר 2000 בברסט שבבלארוס) הוא כדורגלן בלארוסי המשחק בעמדת החלוץ בקבוצת ארוקה מליגת העל הפורטוגלית ובנבחרת בלארוס. מורוזוב גדל במחלקת הנוער של דינמו ברסט. הוא החל את הקריירה המקצוענית שלו ברוך ברסט, במדיה שיחק בליגת העל הבלארוסית, וכן בליגת המשנה הבלארוסית והליגה הבלארוסית השלישית. ב-17 בפברואר 2021 חתם מורוזוב באיסלץ' מליגת העל הבלארוסית. הוא ערך 54 הופעות ליגה במדי המועדון, בהן הבקיע 11 שערים. ב-18 בינואר 2023 חתם בדינמו מינסק מליגת העל הבלארוסית. ב-25 במרץ 2023 ערך מורוזוב את הופעת הבכורה שלו בנבחרת בלארוס, בהפסד 0–5 לנבחרת שווייץ במסגרת מוקדמות יורו 2024. ב-28 במרץ 2023 הבקיע את שער הבכורה שלו בנבחרת, בהפסד 1–2 לנבחרת רומניה במסגרת מוקדמות יורו 2024. ולדיסלב מורוזוב, באתר Transfermarkt ולדיסלב מורוזוב, באתר Soccerway ולדיסלב מורוזוב, באתר National Football Teams ולדיסלב מורוזוב, באתר FootballDatabase.eu
מתיאס אולסן

מתיאס פלאגה אולסן (בדנית: Mathias Flaga Olesen; נולד ב-21 במרץ 2001) הוא כדורגלן דני-לוקסמבורגי המשחק בעמדת הקשר קבוצת פ.צ. קלן מהבונדסליגה ובנבחרת לוקסמבורג. אולסן נולד בדנמרק, ועבר עם משפחתו ללוקסמבורג בגיל 6 לאחר שאביו קיבל שם עבודה בענף ההשקעות. הוא החל לשחק כדורגל בוולפרדנג' סמוך לבירת לוקסמבורג. מאוחר יותר הוא הצטרף לקבוצת הנוער של מועדון איינטרכט טריר, לפני שעבר לאקדמיית הנוער של פ.צ. קלן. בעונת 2019/20 הוא רשם שתי הופעות בקבוצה השנייה של המועדון, ולאחר מכן נעשה לקפטן הקבוצה. ב-20 במרץ 2022 – יום אחד לפני יום הולדתו ה-21, הוא ערך את הופעת הבכורה שלו בבונדסליגה בתיקו 1-1 נגד בורוסיה דורטמונד. מ-2017 עד 2021, אולסן שיחק בסך הכל 20 משחקים עבור נבחרות הנוער השונות של לוקסמבורג, והבקיע שער אחד. בסתיו 2019, אולסן זומן לראשונה על ידי המאמן לוק הולץ לנבחרת הבוגרת של לוקסמבורג, אך רק ב-11 בנובמבר 2021 הוא ערך את הופעת הבכורה שלו, בניצחון 1–3 על אזרבייג'ן. מדיה וקבצים בנושא מתיאס אולסן בוויקישיתוף מתיאס אולסן, באתר Transfermarkt מתיאס אולסן, באתר Fussballdaten.de (בגרמנית) מתיאס אולסן, באתר Soccerway מתיאס אולסן, באתר WorldFootball.net מתיאס אולסן, באתר National Football Teams מתיאס אולסן, באתר FootballDatabase.eu No Author, Mathias Olesen / „Zeit, meinem Land etwas zurückzugeben“, www.tageblatt.lu (בגרמנית)
משתגע

"משתגע" הוא סינגל שהוקלט על ידי הזמר הישראלי נאור אורמיה. את השיר הוציאה ב-22 בנובמבר 2011 לאור חברת התקליטים Mobile1 Music, והוא נכלל כרצועה ה-11 והאחרונה באלבום האולפן השני של הזמר, תתני קצת ממך. "משתגע" נכתב על ידי עוזי בוקובזה בהתאם ללחן שחיבר אייל ניסים. הפקתו המוזיקלית ביצע תמיר צור. לא הופק לו וידאו קליפ רשמי, אולם קטע אודיו שלו פורסם בערוץ היוטיוב הרשמי של אורמיה ביום צאת השיר. הוא מלווה לתצלום קבוע של אורמיה בשחור-לבן. נכון ליולי 2023 עומד מונה הצפיות של הקליפ על למעלה מרבע מיליון צפיות. נאור אורמיה משתגע Naor Ormia, יוטיוב